Az EGT-Vegyesbizottság 77/2000 határozata

(2000. október 2.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2000. február 25-i 19/2000 EGT-vegyesbizottsági határozat [1] módosította.

(2) A tagállamok egyes veszélyes anyagok és készítmények (azbeszt) forgalomba hozatalának és használatának korlátozásaira vonatkozó törvényi, rendeleti és közigazgatási rendelkezéseinek közelítéséről szóló, 76/769/EGK tanácsi irányelv I. mellékletének a műszaki fejlődéshez történő hatodik kiigazításáról szóló, 1999. július 26-i 1999/77/EK bizottsági irányelvet [2] be kell építeni a Megállapodásba.

(3) A létező anyagok kockázatainak értékeléséről és ellenőrzéséről szóló 793/93/EGK tanácsi rendeletben előírtaknak megfelelően, egy adott elsőbbségi anyag importőreire és gyártóira vonatkozó további vizsgálati követelmények elrendeléséről szóló, 1999. október 12-i 2161/1999/EK bizottsági rendeletet [3] be kell építeni a Megállapodásba.

(4) A következő anyagok: a 2-(2-butoxi-etoxi)-etanol; 2-(2-metoxi-etoxi)-etanol; a C10-13 klórozott alkánok, a benzol C10-13 alkil-származékai tekintetében a kockázatértékelés eredményeiről és a kockázatcsökkentési stratégiákról szóló, 1999. október 12-i 1999/721/EK bizottsági ajánlást [4] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. melléklete XV. fejezetének 4. pontja (76/769/EGK tanácsi irányelv) a következő francia bekezdéssel egészül ki:

399 L 0077 : A Bizottság 1999. július 26-i 1999/77/EK irányelve (HL L 207., 1999.8.6., 18. o.)."

2. cikk

A Megállapodás II. melléklete XV. fejezete a 12h. pontot (142/97/EK tanácsi rendelet) követően a következő ponttal egészül ki:

399 R 2161 : A Bizottság 1999. október 12-i 2161/1999/EK rendelete a létező anyagok kockázatainak értékeléséről és ellenőrzéséről szóló 793/93/EGK tanácsi rendeletben előírtaknak megfelelően, egy adott elsőbbségi anyag importőreire és gyártóira vonatkozó további vizsgálati követelmények elrendeléséről (HL L 265., 1999.10.13., 11. o.)."

3. cikk

A Megállapodás II. mellékletének XV. fejezete a 18. pontot (C/130/93/2. o. bizottsági közlemény) követően a következő ponttal egészül ki:

399 X 0721 : A Bizottság 1999. október 12-i 1999/721/EK ajánlása a következő anyagok: a 2-(2-butoxi-etoxi)-etanol; 2-(2-metoxi-etoxi)-etanol; a C10-13klórozott alkánok, a benzol C10-13 alkil-származékai tekintetében a kockázatértékelés eredményeiről és a kockázatcsökkentési stratégiákról (HL L 292., 1999.11.13., 42. o.)."

4. cikk

Az 1999/77/EK bizottsági irányelv, a 2161/1999/EK bizottsági rendelet és az 1999/721/EK bizottsági ajánlás izlandi és norvég nyelvű szövegei, melyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

5. cikk

Ez a határozat 2000. október 3-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [5].

6. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2000. október 2-án.

az EGT-Vegyesbizottság részéről

az elnök

G. S. Gunnarsson

[1] A Hivatalos Lapban még nem tették közzé.

[2] HL L 207., 1999.8.6., 18. o.

[3] HL L 265., 1999.10.13., 11. o.

[4] HL L 292., 1999.11.13., 42. o.

[5] Alkotmányos követelmények nem merültek fel.

--------------------------------------------------